
 OBRAZAC 1  

Uprava za ugljovodonike Crne Gore
Broj iz evidencije postupaka javnih nabavki: 01
Redni broj iz Plana javnih nabavki: 8
Podgorica, 08.12.2025. godine  
Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23 i 11/23) Uprava za ugljovodonike Crne Gore objavljuje        
TENDERSKU DOKUMENTACIJU

ZA OTVORENI POSTUPAK JAVNE NABAVKE

Nabavka naftnih derivata Dizel gorivo (EN 590)
Predmet nabavke se nabavlja:

( kao cjelina
1. POZIV ZA NADMETANJE
 

2. Podaci o naručiocu;

3. Podaci o postupku i predmetu javne nabavke: 

3.1. Vrsta postupka,

3.2. Predmet javne nabavke (vrsta predmeta, naziv i opis predmeta),

3.3. Procijenjena vrijednost predmeta nabavke
,

3.4. Način nabavke: 

· Cjelina, po partijama,

· Zajednička nabavka,

· Centralizovana nabavka,

3.5. Posebni oblik nabavke:

· Okvirni sporazum,

· Dinamički sistem nabavki,

· Elektronska aukcija,

· Elektronski katalog,

3.6. Uslovi za učešće u postupku javne nabavke i posebni osnovi za isključenje,

3.7. Kriterijum za izbor najpovoljnije ponude,

3.8. Način, mjesto i vrijeme podnošenja ponuda i otvaranja ponuda,

3.9. Rok za donošenje odluke o izboru,
3.10. Rok važenja ponude,

3.11. Garancija ponude
1. TEHNIČKA SPECIFIKACIJA PREDMETA JAVNE NABAVKE

1. Naziv i opis predmeta nabavke u cjelini, po partijama i stavkama sa bitnim karakteristikama

2. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora

3. DODATNE INFORMACIJE O PREDMETU I POSTUPKU NABAVKE

Procijenjena vrijednost predmenta nabavke:

( Procijenjena vrijednost predmeta nabavke bez zaključivanja okvirnog sporazuma:
( kao cjeline je 11.000.000,00 EUR.
Obrazloženje razloga zašto predmet nabavke nije podijeljen na partije:

Predmet javne nabavke predstavlja jedinstvenu cjelinu i nije moguće isti podijeliti po partijama.

ZAKLJUČIVANJE OKVIRNOG SPORAZUMA

Zaključiće se okvirni sporazum:

( ne

( da 

PONUDA SA VARIJANTAMA

Mogućnost podnošenja ponude sa varijantama

(Varijante ponude nijesu dozvoljene i neće biti razmatrane.
( Varijante ponude su dozvoljene.

REZERVISANA NABAVKA
( Da

( Ne

4. NAČIN UTVRĐIVANJA EKVIVALENTNOSTI

Način utvrđivanja ekvivalentnosti: - nije primjenjivo

5. OSNOVI ZA OBAVEZNO ISKLJUČENJE IZ POSTUPKA JAVNE NABAVKE
Privredni subjekat će se isključiti iz postupka javne nabavke, ako: 
1) je vršio neprimjeren uticaj u smislu člana 38 stav 2 tačka 1 ovog zakona;
2) postoji sukob interesa iz člana 41 stav 1 tačka 2 ili člana 42  ovog zakona;
3) ne ispunjava uslov iz člana 99 ovog zakona;
4) ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5) nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6) postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7) nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8) postoji drugi razlog propisan ovim zakonom.

6. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI
( Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi Naručiocu Garanciju za dobro izvršenje ugovora, ako je raskid ugovora nastao zbog neispunjenja ugovorenih obaveza nastalih činjenjem ili nečinjenjem ponuđača, u iznosu od 10% od vrijednosti ugovora sa rokom važenja 60 dana duže od ponuđenog roka izvršenja ugovora. Ponuđač čija ponuda bude izabrana kao najpovoljnija je dužan da na zahtjev Naručioca produži rok važenja Garancije za dobro izvršenje ugovora tj. da održava Garanciju do isporuke ukupno ugovorene količine robe i dobijanja uredne prateće dokumentacije. Garancija za dobro izvršenje ugovora mora biti neopoziva i bezuslovno plativa na prvi poziv.
7. METODOLOGIJA VREDNOVANJA PONUDA
Naručilac će u postupku javne nabavke izabrati ekonomski najpovoljniju ponudu, primjenom pristupa isplativosti, po osnovu kriterijuma
: 

( odnos cijene i kvaliteta 

Koristiće se relativni/proporcionalni metod

1.
Parametar: Cijena (C) – maksimalan broj bodova 90

2.
Parametar: Kvalitet (K) – maksimalan broj bodova 10

Ukupan broj bodova (UB)=broj bodova za ponuđenu cijenu (C) + broj bodova za kvalitet (K)

1.  Parametar cijena (C) – 90 bodova

Ponude se vrednuju na osnovu ponuđene cijene na način što se najniža ponuđena cijena podijeli sa ponuđenom cijenom i dobijeni količnik pomnoži sa maksimalnim brojem bodova (90) tj. po formuli:

C = (Cmin/Cp) x 90

Cmin - najniža ponuđena cijena (bez PDV-a)

Cp - ponuđena cijena (bez PDV-a)

Ako je ponuđena cijena 0,00 EUR-a prilikom vrednovanja te cijene po parametru cijena uzima se da je ponuđena cijena 0,01 EUR.

2. Parametar kvalitet  – 10 bodova
Kvalitet – rok isporuke, vrednovaće se po apsolutnoj metodi vrednovanja na sledeći način: Ponuđač koji ponudi rok isporuke Eurodizela u prvoj dekadi aprila 2026. godine (od 1. do 10. aprila 2026. godine) dobija 10 bodova. Ponuđač koji ponudi rok isporuke Eurodizela u drugoj dekadi aprila 2026. godine (od 11. do 20. aprila) dobija 7 bodova. Ponuđač koji ponudi rok isporuke Eurodizela u trećoj dekadi aprila 2026. godine (od 21. do 30. aprila), dobija 5 bodova.
8. JEZIK PONUDE

Ponuda se sačinjava na:

( crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom, osim u dijelu Tehničkih specifikacija gdje je jezik ponude jezik definisan Tehničkom specifikacijom.
9. NAČIN, MJESTO I VRIJEME PODNOŠENJA PONUDA I OTVARANJA PONUDA

Ponude se podnose preko ESJN-a zaključno sa danom 23.12.2025. godine do 12:00 sati.
Otvaranje ponuda održaće se dana  23.12.2025. godine u 12:00 sati.
( U skladu sa članom 122 Zakona o javnim nabavkama, garancija ponude podnosi se u elektronskom obliku putem ESJN.

Izuzetno, ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte, preporučenom pošiljkom najkasnije prije isteka roka za podnošenje ponuda. Adresa za neposredno uručivanje ili slanje putem pošte je: 

· neposrednom predajom na arhivi naručioca na adresi ul. Jaglike Adžić 6,  Podgorica

· preporučenom pošiljkom sa povratnicom na adresi ul. Jaglike Adžić 6, Podgorica, radnim danima od 07:00 do 15:00 sati, zaključno sa danom 23.12.2025. godine u 12:00 sati.

U slučaju da ponuđač dostavi garanciju ponude neposrednom predajom ili putem pošte, preporučenom pošiljkom, istu mora dostaviti do  23.12.2025. godine u 12:00 sati.
Napomena: Original garancije ponude u pisanom obliku se dostavlja, u posebnoj koverti na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".

Garancija ponude se određuje u iznosu od 2% procijenjene vrijednosti predmeta nabavke.
10. USLOVI ZA AKTIVIRANJE GARANCIJE PONUDE

Garancija ponude će se aktivirati ako ponuđač: 

1) odustane od ponude u roku važenja ponude i/ili

 2) odbije da zaključi ugovor o javnoj nabavci.
11. TAJNOST PODATAKA

Tenderska dokumentacija sadrži tajne podatke

( ne

( da
12. UPUTSTVO ZA SAČINJAVANJE PONUDE

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude. 

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.
13. NAČIN ZAKLJUČIVANJA I IZMJENE UGOVORA O JAVNOJ NABAVCI

Naručilac to jest kupac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude. 

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između kupca i prodavca čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:

Prodavac prodaje, a Kupac kupuje ______ metričkih tona
 (+/- 2% prema opciji Prodavca) Eurodizela (engl. Ultra Light Sulphur Diesel 10ppm) koji mora biti u skladu sa MEST EN 590 posljednje izdanje (u daljem tekstu: „Roba“ ili „Eurodizel“).

Roba će biti isporučena u jednoj isporuci i to: ili na paritetu DPU
 - Delivered at Place Unloaded, Naftni terminal u Luci Bar (Crna Gora) (INCOTERMS 2020) ili na paritetu In Tank – Naftni terminal u Luci Bar (Crna Gora), u oba slučaja na način kako je to odredio Kupac u uslovima određenim od strane Kupca iz Tenderske  dokumentacije za otvoreni postupak javne nabavke br. 103065 koja je objavljena dana ______. decembra 2025. godine.
Roba mora biti proizvedena poslije 21. januara 2026. godine i ne smije biti proizvedena preradom sirove nafte porijeklom iz Ruske Federacije. 

U cilju dokazivanja ispunjenosti navedenog zahtjeva, Prodavac će, prije dolaska broda sa Eurodizelom u luku Bar, Kupcu dostaviti sljedeću dokumentaciju, zavisno od zemlje porijekla Eurodizela: 

a) Ako je Eurodizel proizveden u EU ili u zemljama navedenim u članu 3ma(1) i Dodatku LI Uredbi Savjeta (EU) br. 833/2014, Prodavac će dostaviti Safety Data Sheet (SDS) izdat od strane proizvođača Eurodizela, koji mora sadržati identifikaciju proizvođača, datum izdavanja dokumenta i sve podatke relevantne za porijeklo i specifikaciju goriva, kao i Sertifikate o količini i kvalitetu Eurodizela izdate u luci utovara od strane nezavisnog kontrolnog tijela tip A, akreditovanog prema zahtjevu norme EN ISO/IEC 17020 i Sertifikat o porijeklu Eurodizela;

b) Ako je Eurodizel proizveden u trećoj zemlji koja je, prema podacima Međunarodne agencije za energiju (IEA) na dan 29. oktobar 2025. godine, bila neto izvoznica sirove nafte u 2024. godini, Prodavac će dostaviti Safety Data Sheet (SDS) izdat od strane proizvođača Eurodizela, koji mora sadržati identifikaciju proizvođača, datum izdavanja dokumenta i sve podatke relevantne za porijeklo i specifikaciju Eurodizela, kao i Sertifikate o količini i kvalitetu Eurodizela koji su izdati u luci utovara od strane nezavisnog kontrolnog tijela tip A, akreditovanog prema zahtjevu norme EN ISO/IEC 17020 i Sertifikat o porijeklu Eurodizela;

c) Ako je Eurodizel proizveden u trećoj zemlji koja, prema podacima Međunarodne agencije za energiju na dan 29. oktobar 2025. godine, nije bila izvoznica sirove nafte u 2024. godini, Prodavac će, uz Safety Data Sheet (SDS), Sertifikate o količini i kvalitetu Eurodizela izdate u luci utovara od strane nezavisnog kontrolnog tijela tip A, akreditovanog prema zahtjevu norme EN ISO/IEC 17020 i Sertifikat o porijeklu Eurodizela, dostaviti i jednu od sljedećih potvrda, zavisno od tehnologije rafinerije: ako rafinerija može razdvojiti i zasebno preraditi rusku naftu – potvrdu rafinerije, sastavljenu od treće nezavisne strane (attestation of assurance), da je Eurodizel proizveden iz „proizvodne linije“ koja koristi isključivo sirovu naftu koja nije porijeklom iz Ruske Federacije; ako rafinerija ne može razdvojiti i zasebno preraditi rusku naftu – potvrdu treće nezavisne strane (attestation of assurance) da rafinerija u periodu od 60 dana koji prethode datumu izdavanja teretnice za brod sa Eurodizelom koji je predmet ove nabavke, nije primila niti preradila sirovu naftu iz Ruske Federacije. 

Prodavac je odgovoran za prekostojnice do kojih dođe zato što  prije dolaska broda sa Eurodizelom u luku Bar nije dostavio sve tražene dokumente. 

Kupac zadržava pravo tražiti od Prodavca dodatnu dokumentaciju u cilju dokazivanja da Roba nije dobijena preradom sirove nafte iz Ruske Federacije, kao i da u njenoj isporuci Kupcu nisu učestvovale osobe ili brod koji su pod međunarodnim sankcijama.

ROK IZVRŠENJA UGOVORA 
Prodavac se obavezuje isporuku ukupne količine Robe završiti tokom ___ dekade aprila 2026. godine.
CIJENA ROBE:

Cijena Robe iznosi _____ EUR po metričkoj toni. Cijena Robe formirana je na osnovu pariteta DPU (INCOTERMS 2020) ili In Tank Naftni terminal u Luci Bar (Crna Gora), i u cjelosti uključuje sve troškove i obaveze koje snosi Prodavac do završetka isporuke Robe na navedenoj lokaciji. Troškovi i obaveze koje snosi Prodavac obuhvataju, bez ograničenja: troškove nabavke Robe, troškove transporta, osiguranje, manipulativne troškove, troškove istovara, troškove usluge pretovara, sve izvozne carinske formalnosti, lučke takse, sve troškove, naknade i takse koje nastanu prilikom istovara robe u luci Bar, i sve druge obaveze koje mogu nastati do završetka istovara Robe u rezervoare Naftnog terminala u luci Bar.
Cijena je određena na osnovu budućih cijena za gasna ulja koje objavljuje ICE Futures Europe za Low Sulphur Gasoil Futures. Cijena se utvrđuje na osnovu prosjeka svih uzastopnih završnih cijena (closing price) za ICE Low Sulphur Gasoil Futures u USD po metričkoj toni, objavljenih na ICE grafiku (https://www.ice.com/products/34361119/low-sulphur-gasoil-futures/data?marketId=6227601&span=1
 za 3 MONTHS) u periodu od 08. decembra do 22. decembra 2025. godine (oba datuma uključena), za april 2026, uvećano ili umanjeno za fiksni iznos (premium/discount) u USD po metričkoj toni koji ponudi Prodavac. Cijene koje će objavljivati ICE Futures Europe u navedenom periodu (od 08. decembra do 22. decembra 2025. godine, oba datuma uključena) dostupne su i u dnevnim izdanjima Platts European Marketscan – ICE Futures, u dijelu „ICE gasoil settlements (PGA page 702)“ za Low Sulphur Gasoil, April 2026. Cijena Eurodizela se iskazuje u EUR po metričkoj toni, a konverzija iz USD u EUR vrši se prema srednjem kursu Centralne banke Crne Gore za period od 08. decembra do 22. decembra 2025. godine (oba datuma uključena).
Cijena uključuje i zapreminsko usklađivanje između referentne gustine dizela od 845 kg/m3 pri 15 ºC i stvarne gustine dizela na istovarnim instalacijama u luci Bar koja se kreće od 815 kg/m3 do 845 kg/m3 pri 15 ºC, oboje u zraku („i.a.“).
Cijena Robe je fiksna i nepromjenjiva tokom trajanja ovog Ugovora.
NAČIN PLAĆANJA

Plaćanje će se izvršiti isključivo jednokratno, po završetku isporuke ukupno ugovorene količine robe, u roku od 10 dana nakon što Prodavac dostavi Kupcu sljedeća dokumenta:

· obračunsku fakturu, 
· originalni puni set prevoznih dokumenata uključujući set od 3/3 čiste teretnice, izdate ili ovjerene na ime Kupca, sa napomenom “Prevoz plaćen prema Ugovoru o prevozu”,

· originalni Sertifikat o količini izdat u luci istovara od strane nezavisnog kontrolnog tijela tip A, akreditovanog prema normi MEST EN ISO 17020,
· originalni Sertifikat o kvalitetu izdat u luci istovara od strane nezavisnog kontrolnog tijela tip A, akreditovanog prema normi MEST EN ISO 17020, kojim se potvrđuje da je testirani kvalitet Robe u skladu sa zahtjevima Ugovora,
· originalni Sertifikat o količini izdat u luci utovara od strane nezavisnog kontrolnog tijela tip A, akreditovanog prema normi EN ISO 17020, kojim se potvrđuje da je količina Robe u skladu sa zahtjevima Ugovora,
· originalni Sertifikat o kvalitetu izdat u luci utovara od strane nezavisnog kontrolnog tijela tip A, akreditovanog prema normi EN ISO 17020, kojim se potvrđuje da je testirani kvalitet Robe u skladu sa zahtjevima Ugovora,
· originalni Sertifikat o porijeklu, 
· Safety Data Sheet-a izdat od strane proizvođača Eurodizela, koji sadrži CAS broj i REACH registracijski broj,

· Garanciju za dobro izvršenje ugovora.

U slučaju da neki ili svi dokumenti koji se moraju dostaviti Kupcu u skladu sa ovim članom na dan dospijeća plaćanja nedostaju, Kupac nema obavezu plaćanja dok ih Prodavac ne dostavi.

Ukoliko datum dospijeća plaćanja pada na nedjelju ili na dan kada banka ne radi plaćanje treba biti izvršeno prvi sljedeći radni dan.

ODREĐIVANJE KOLIČINE I  KVALITETA 

Kvalitet Robe treba da bude saglasan MEST EN 590 posljednje izdanje i u skladu sa Pravilnikom o kvalitetu i kontroli kvaliteta tečnih goriva naftnog porijekla (Sl. list Crne Gore, br. 1/2016 i 21/2021), sa sadržajem sumpora 10ppm i graničnom CFPP (Cold Filter Plugging Point) vrijednosti od -15 °C. Pored toga,  gorivo mora vizuelnim pregledom biti bistro i čisto, bez izdvojene vode i sedimenata.

Kontrola kvaliteta Robe (analiza vizuelnog izgleda, boja, sadržaj sumpora, destilacija, CFPP, sadržaj vode i gustina) sprovešće se u luci utovara na reprezentativnom uzorku, i na osnovu analize biće izdat Sertifikat o kvalitetu koji specifikuje sve parametre kvaliteta u skladu sa EN 590 zadnje izdanje. 

Kontrola kvaliteta Robe (analiza vizuelnog izgleda, boja, sadržaj sumpora, destilacija, CFPP, sadržaj vode i gustina) sprovešće se i prije istovara, na reprezentativnom uzorku uzetom sa broda u luci Bar. Na osnovu analize biće izdat Sertifikat o kvalitetu koji specifikuje sve parametre kvaliteta u skladu sa MEST EN 590 zadnje izdanje i Pravilnikom o kvalitetu i kontroli kvaliteta tečnih goriva naftnog porijekla (Službeni list Crne Gore br. 1/2016 i 21/2021) i ovim Ugovorom. 

Sertifikate o kvalitetu u luci utovara i luci istovara izdaće nezavisna inspekcijska tijela tip A, svako akreditovano prema zahtjevu norme ISO/IEC 17020 u zemlji u kojoj se analize sprovode. Laboratorije koje pružaju usluge analize kvaliteta takvim inspekcijskim tijelima treba da ispune sve zahtjeve/standarde u skladu sa ISO 17025 u zemlji u kojoj se laboratorijske analize sprovode.

Kupac zadržava pravo da ne dopusti istovar Robe sa broda u rezervoare Naftnog terminala u luci Bar sve dok kvalitet Robe nije saglasan sa zahtjevima iz ovog Ugovora, kao i u slučaju sadržaja izdvojene vode u brodskim tankovima u kojima se nalazi Roba koju treba istovariti u rezervoare Naftnog terminala u luci Bar. Prodavac snosi sve troškove, uključujući prekostojnice,  vezano za eventualni produženi boravak broda u luci Bar uslijed nesaglasnog kvaliteta Robe i sadržaja izdvojene vode.

Isporučenom količinom Robe smatraće se ona količina koja je navedena u Sertifikatu o količini utvrđena kontrolnim mjerenjem koje je sprovelo nezavisno kontrolnog tijelo tip A, akreditovano prema zahtjevu norme MEST EN ISO/IEC 17020 na mjestu isporuke. Količina prihvaćene robe biće određena prema mjerama rezervoara u koji je Eurodizel dopremljen, izračunato na temperaturi od 15 °C, iskazana zapreminski u kubnim metrima i težinski u metričkim tonama, oboje u vazduhu („in air“). 

Količina isporučene Robe, koju u luci istovara utvrdi nezavisno kontrolnog tijelo tip A, biće konačna i obavezujuća za obje Ugovorne strane.

Količina navedena u Sertifikatu o količini izdata u luci istovara biće fakturisana količina.

Prodavac će odrediti nezavisno kontrolnog tijelo tip A akreditovano prema zahtjevu norme EN ISO/IEC 17020 i snositi troškove inspekcije kvaliteta i količine u luci utovara.

Kupac će odrediti nezavisno kontrolnog tijelo tip A akreditovano prema zahtjevu norme MEST EN ISO/IEC 17020 i snositi troškove inspekcije kvaliteta i količine u luci istovara.

Prodavac ima pravo da dodatno o svom trošku, angažuje ovlašćeno inspekcijsko tijelo koje će svjedočiti postupku kontrole kvaliteta i količine u luci istovara.
SANKCIJE
Prodavac i Kupac se obavezuju da će se pridržavati svih važećih sankcija, restriktivnih mjera i embarga koje je usvojila Crna Gora, uključujući one donijete u skladu sa Zakonom o međunarodnim restriktivnim mjerama, kao i svih mjera primjenjivih u skladu sa međunarodnim obavezama koje obavezuju Ugovorne strane.

Prodavac se obavezuje da izvršenje ovog Ugovora neće uključivati nijedno lice, subjekt, plovilo, robu ili transakciju na koje se primjenjuju sankcije iz ovog člana, kao i sankcije koje su uveli UN, Evropska unija, SAD i/ili Velika Britanija niti bilo koju radnju koja bi Kupca izložila riziku kršenja takvih mjera, a ukoliko takav događaj nastupi tokom trajanja ovog Ugovora a utvrdi se tokom trajanja ovog Ugovora ili naknadno po isteku ovog Ugovora, sve rizike, troškove i posljedice snosi Prodavac.

Prodavac garantuje i izjavljuje Kupcu da Eurodizel koji će Prodavac isporučiti Kupcu po ovom Ugovoru:

a) neće poticati iz zemlje koja je predmet važećih međunarodnih sankcija iz ovog člana;

b) neće biti proizvedena, isporučena, posredovana niti na drugi način obezbijeđena od strane lica, pravnih subjekata ili entiteta koji se nalaze na bilo kojoj listi sankcionisanih subjekata koje objavljuju države i međunarodne organizacije iz ovog člana;

c) neće biti obuhvaćena sankcijama koje će stupiti na snagu ili početi da se primjenjuju tokom naredna 4 mjeseca od dana zaključenja ovog Ugovora (uključujući paket sankcija EU koje se primjenjuju od 21. januara 2026. godine), a koje bi mogle ograničiti isporuku, skladištenje, carinjenje ili stavljanje Robe na tržište.

Ukoliko Prodavac i/ili roba u njegovoj svojini postane predmet sankcija, ili ukoliko izvršenje ovog Ugovora postane zabranjeno ili ograničeno zbog uvođenja sankcija prema Prodavcu i/ili robi u njegovoj svojini, Kupac ima pravo da obustavi izvršenje ovog Ugovora ili da raskine ovaj Ugovor sa trenutnim dejstvom.
Antikorupcijska klauzula

Ugovor o javnoj nabavci zaključen uz kršenje antikorupcijskog pravila iz člana 38 Zakona o javnim nabavkama Crne Gore, ništav je. 

RASKID UGOVORA

Kupac može raskinuti ovaj Ugovor slanjem Prodavcu pisanog obavještenja u slučaju:

i. neisporučivanja Robe u ugovorenom kvalitetu, količini ili roku;
ii. neobezbjeđivanja ili neproduženja bilo koje Ugovorom propisane garancije.

Kupac je dužan prije raskida Ugovora Prodavcu ostaviti dodatni rok od 10 (deset) dana za otklanjanje povrede. Ako Prodavac ne otkloni povredu u okviru dodatnog roka od 10 (deset) dana, Kupac može raskinuti Ugovor. 

Prodavac može raskinuti Ugovor odmah, pisanim obavještenjem, samo ako Kupac ne izvrši plaćanje u roku od 15 dana od slanja pisane opomene.

Bilo koja Ugovorna strana može odmah raskinuti Ugovor ako druga Ugovorna strana postane insolventna, nad njom se pokrene stečajni postupak, ili prestane sa poslovanjem.

U slučaju raskida Ugovora prije isporuke, rizik i vlasništvo nad Robom ostaju na Prodavcu, a Kupac nema obavezu plaćanja za neisporučenu Robu.

Ugovor se može raskinuti od strane Kupca i u drugim slučajevima određenim Zakonom o javnim nabavkama ("Službeni list CG", br. 74/2019, 3/2023, 11/2023 - ispravka i 84/2024 - drugi zakon).

Raskid Ugovora ne utiče na prava na naknadu štete, aktiviranje garancija ili prava koja po svojoj prirodi opstaju i nakon raskida, kao i druga prava na osnovu zakona.
( Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama: 

1) ako su izmjene, bez obzira na njihovu vrijednost izraženu u novcu, predviđene tenderskom dokumentacijom i ugovorom o javnoj nabavci i uključuju izmjenu cijene ili varijante, sa utvrđenim obimom i prirodom mogućih izmjena ili varijanti, kao i uslovima u kojima se izmjene mogu vršiti, pod uslovom da se ugovorom ne predviđaju izmjene kojima se mijenja ukupna priroda ugovora o javnoj nabavci, a povećanje vrijednosti ugovora nije veće od 20% vrijednosti prvobitnog ugovora,

2) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

3) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

3a) kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora već se vrši samo smanjenje ugovorene vrijednosti,

3b) kad se vrši zamjena podugovarača, u skladu sa članom 128 st. 10, 11 i 12 ovog zakona,

4) ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.
14. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama. 

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a
15.  IZJAVA NARUČIOCA O NEPOSTOJANJU SUKOBA INTERESA
Uprava za ugljovodonike Crne Gore

Broj: 01/1-426/25-651/12

Podgorica, 27. novembar 2025. godine

U skladu sa članom 43 stav 1 Zakona o javnim nabavkama („Službeni list CG”, br.74/19, 003/23, 11/23 i 84/24),  

Izjavljujem

da u postupku javne nabavke, redni broj 8 iz Plana javnih nabavke #22013 broj 01/1-426/25-41/13 od 29.09.2025. godine za nabavku naftnih derivata Dizel gorivo (EN 590), nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.
Ovlašćeno lice naručioca, Božidar Despotović, v.d. direktora,   s.r.   

Lice koje je učestvovalo u planiranju javne nabavke Filip Zeković, samostalni savjetnik I                           Odjeljenja za strateške rezerve naftnih derivata, s.r.;
Službenik za javne nabavke Marija Paljušević; s.r.
Predsjednik komisije za sprovođenje postupka javne nabavke 

Filip Zeković, dipl.inž. mašinstva s.r;
Član komisije za sprovođenje postupka javne nabavke 

 Nela Milošević, dipl.pravnik, s.r.; 

    Član komisije za sprovođenje postupka javne nabavke 

Krešimir Baranović,dipl.inž.naftnog rudarstva, s.r.;

    Član komisije za sprovođenje postupka javne nabavke 

Jelena Banović, dipl.menadžer, s.r.;
       Član komisije za sprovođenje postupka javne nabavke 

Dragutin Kalezić, dipl.pravnik, s.r.;
16. UPUTSTVO O PRAVNOM SREDSTVU
Privredni subjekat može da izjavi žalbu protiv ove tenderske dokumentacije Komisiji za zaštitu prava:
1) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;
   Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.
Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.

� Podatke iz tačke 1. Poziv za nadmetanje naručilac neposredno UNOSI na ESJN elektronskim putem;


� U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama;


� Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem;


� Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN;


� Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma.


� Ukoliko je predmet nabavke podijenjen na partije ovaj dio brisati


� Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije


� Naručilac određuje jedan kriterijum za izbor najpovoljnije ponude, a ostale ponuđene opcije briše


� Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma


� U ovom dijelu moguće je i predvidjeti raskid ugovora, ugovorne kazne i ostale elemente ugovora


� Ukupna količina ne može biti veća od 16.500 metričkih tona.


� Prodavac će u fazi ponude odabrati jedan od dva pariteta (DPU ili In tank) 






